# นิฮงโชกิ

หน้าจากสำเนาของ *นิฮงโชกิ* ยุคเฮอังตอนต้น (ค.ศ. 794-1185)
นิฮงโชกิ (日本書紀 (*Nihon Shoki*)) บางครั้งแปลเป็น พงศาวดารญี่ปุ่น เป็นหนังสือที่เก่าแก่ที่สุดเป็นอันดับสองของประวัติศาสตร์ญี่ปุ่นยุคคลาสสิก หนังสือนี้มีชื่ออีกชื่อว่า นิฮงงิ (日本紀) โดยมีเนื้อหาและรายละเอียดมากกว่า *โคจิกิ* และเป็นสิ่งสำคัญสำหรับนักประวัติศาสตร์และนักโบราณคดีในการบันทึกประวัติศาสตร์ญี่ปุ่นโบราณ *นิฮงโชกิ* แต่งเสร็จใน ค.ศ. 720 ภายใต้กองบรรณาธิการของเจ้าชายโทเนริ และด้วยความช่วยเหลือจากโอโนะยาซูมาโระ ซึ่งอุทิศแด่จักรพรรดินีเก็นโช หนังสือนี้ยังสะท้อนอิทธิพลของจีนต่ออารยธรรมญี่ปุ่น โดยในประเทศญี่ปุ่น ราชสำนักที่รับวัฒนธรรมจีนมาต้องการประวัติศาสตร์แบบลายลักษณ์อักษรที่สามารถเปรียบเทียบกับประชุมพงศาวดารของจีนได้

*นิฮงโชกิ*เริ่มต้นด้วยตำนานการสร้างของญี่ปุ่น อธิบายต้นกำเนิดของโลกและเทพเจ็ดรุ่นแรก (เริ่มต้นที่คูนิโนโตโกตาจิ) แล้วไปยังเรื่องราวเทพปกรณัมเหมือน *โคจิกิ* แต่มีสายรายงานไปถึงเหตุการณ์ในคริสต์ศตวรรษที่ 8 *นิฮงโชกิ* มุ่งเน้นถึงผลบุญของผู้นำที่ดี เช่นเดียวกันกับความผิดพลาดของผู้นำที่แย่ หนังสือกล่าวถึงสมัยในตำนานและการติดต่อทางการทูตกับต่างประเทศ *นิฮงโชกิ* เขียนด้วยภาษาจีนคลาสสิก ซึ่งเป็นเรื่องทั่วไปที่จะเขียนเอกสารราชการในเวลานั้น ส่วน *โคจิกิ* เขียนด้วยการผสมระหว่างอักษรจีนกับการออกเสียงแบบญี่ปุ่น (ส่วนใหญ่เป็นชื่อและเพลง) *นิฮงโชกิ* มีการทับศัพท์จำนวนมากที่ให้ผู้อ่านรู้ว่าจะอ่านแบบญี่ปุ่นอย่างไร เรื่องราวในหนังสือนี้และโคจิกิโดยรวมเรียกเป็น เรื่องราวคิกิ

หนังสือแปลอันแรกคือฉบับภาษาอังกฤษของวิลเลียม จอร์จ แอสตันใน ค.ศ. 1896

## บท

ตำรา*นิฮงโชกิ*ลงวันที่ 15 เมษายน ค.ศ. 683 (ปีที่ 12 ของจักรพรรดิเท็มมุ) เมื่อมีพระราชกฤษฎีกาออกให้ใช้เหรียญทองแดงแทนเหรียญเงิน ซึ่งกล่าวถึงสกุลเงินญี่ปุ่นในช่วงแรก ตัดตอนมาจากตำราฉบับคริสต์ศตวรรษที่ 11
* **บทที่ 01**: (ตำนานบทที่หนึ่ง) *คามิ โนะ โยะ โนะ คามิ โนะ มากิ*
* **บทที่ 02**: (ตำนานบทที่สอง) *คามิ โนะ โยะ โนะ ชิโมะ โนะ มากิ*
* **บทที่ 03**: (จักรพรรดิจิมมุ) *คังยามาโตะ อิวาเรบิโกะ โนะ ซูเมรามิโกโตะ*
* **บทที่ 04**:
	+ (จักรพรรดิซูอิเซ) *คามุ นูนากาวามิมิ โนะ ซูเมรามิโกโตะ.*
	+ (จักรพรรดิอันเน) *ชิกิตสึฮิโกะ ทามาเตมิ โนะ ซูเมรามิโกโตะ*
	+ (จักรพรรดิอิโตกุ) *โอยามาโตะ ฮิโกซูกิโตโมะ โนะ ซูเมรามิโกโตะ*
	+ (จักรพรรดิโคโช) *มิมัตสึฮิโกะ ซูกิโตโมะ โนะ ซูเมรามิโกโตะ*
	+ (จักรพรรดิโคอัง) *ยามาโตะ ทาราชิฮิโกะ คูนิ โอชิฮิโตะ โนะ ซูเมรามิโกโตะ*
	+ (จักรพรรดิโคเร) *โอยามาโตะ เนโกฮิโกะ ฟูโตนิ โนะ ซูเมรามิโกโตะ*
	+ (จักรพรรดิโคเง็ง) *โอยามาโตะ เนโกฮิโกะ คูนิกูรุ โนะ ซูเมรามิโกโตะ*
	+ (จักรพรรดิไคกะ) *วากายามาโตะ เนโกฮิโกะ โอบิบิ โนะ ซูเมรามิโกโตะ*
* **บทที่ 05**: (จักรพรรดิซูจิง) *มิมากิ อิริบิโกะ อินิเยะ โนะ ซูเมรามิโกโตะ*
* **บทที่ 06**: (จักรพรรดิซูอินิง) *อิกูเมะ อิริบิโกะ อิซาจิ โนะ ซูเมรามิโกโตะ*
* **บทที่ 07**:
	+ (จักรพรรดิเคโก) *โอตาราชิฮิโกะ โอชิโรวาเกะ โนะ ซูเมรามิโกโตะ*
	+ (จักรพรรดิเซมุ) *วากะ ทาราชิิฮิโกะ โนะ ซูเมรามิโกโตะ*
* **บทที่ 08**: (จักรพรรดิชูไอ) *ทาราชิ นากัตสึฮิโกะ โนะ ซูเมรามิโกโตะ*
* **บทที่ 09**: (จักรพรรดินีจิงงู) *โอกินางะ ทาราชิฮิเมะ โนะ มิโกโตะ*
* **บทที่ 10**: (จักรพรรดิโอจิง) *โฮมูดะ โนะ ซูเมรามิโกโตะ*
* **บทที่ 11**: (จักรพรรดินินโตกุ) *โอซาซางิ โนะ ซูเมรามิโกโตะ*
* **บทที่ 12**:
	+ (จักรพรรดิริจู) *อิซาโฮวาเกะ โนะ ซูเมรามิโกโตะ*
	+ (จักรพรรดิฮันเซ) *มิตสึฮาวาเกะ โนะ ซูเมรามิโกโตะ*
* **บทที่ 13**:
	+ (จักรพรรดิอิงเงียว) *โออาซาซูมะ วากูโงะ โนะ ซูกูเนะ โนะ ซูเมรามิโกโตะ*
	+ (จักรพรรดิอังโก) *อานาโฮะ โนะ ซูเมรามิโกโตะ*
* **บทที่ 14**: (จักรพรรดิยูเรียกุ) *โอฮัตสึเซะ โนะ วากะ ทาเกรุ โนะ ซูเมรามิโกโตะ*
* **บทที่ 15**:
	+ (จักรพรรดิเซเน) *ชิรากะ โนะ ทาเกะ ฮิโรกูนิ โอชิ วากะ ยามาโตะ เนโกะ โนะ ซูเมรามิโกโตะ*
	+ (จักรพรรดิเค็นโซ) *โวเกะ โนะ ซูเมรามิโกโตะ*
	+ (จักรพรรดินิงเก็ง) *โอเกะ โนะ ซูเมรามิโกโตะ*
* **บทที่ 16**: (จักรพรรดิบูเร็ตสึ) *โอฮัตสึเซะ โนะ วากะ ซาซางิ โนะ ซูเมรามิโกโตะ*
* **บทที่ 17**: (จักรพรรดิเคไต) *โอโดะ โนะ ซูเมรามิโกโตะ*
* **บทที่ 18**:
	+ (จักรพรรดิอังกัง) *ฮิโรกูนิ โอชิ ทาเกะ คานาฮิ โนะ ซูเมรามิโกโตะ*
	+ (จักรพรรดิเซ็งกะ) *ทาเกะ โอฮิโรกูนิ โอชิ ทาเตะ โนะ ซูเมรามิโกโตะ*
* **บทที่ 19**: (จักรพรรดิคิมเม) *อาเมกูนิ โอชิฮารากิ ฮิโรนิวะ โนะ ซูเมรามิโกโตะ*
* **บทที่ 20**: (จักรพรรดิบิดัตสึ) *นูนากากูระ โนะ ฟูโตะ ทามาชิกิ โนะ ซูเมรามิโกโตะ*
* **บทที่ 21**:
	+ (จักรพรรดิโยเม) *ทาจิบานะ โนะ โทโยฮิ โนะ ซูเมรามิโกโตะ*
	+ (จักรพรรดิซูชุง) *ฮัตสึเซเบะ โนะ ซูเมรามิโกโตะ*
* **บทที่ 22**: (จักรพรรดินีซูอิโกะ) *โทโยมิเกะ คาชิกิยะ ฮิเมะ โนะ ซูเมรามิโกโตะ*
* **บทที่ 23**: (จักรพรรดิโจเม) *โอกินางะ ทาราชิ ฮิฮิโรนูกะ โนะ ซูเมรามิโกโตะ*
* **บทที่ 24**: (จักรพรรดินีโคเงียวกุ) *อาเมะ โทโยตาการะ อิกาชิ ฮิตาราชิ โนะ ฮิเมะ โนะ ซูเมรามิโกโตะ*
* **บทที่ 25**: (จักรพรรดิโคโตกุ) *อาเมะ โยโรซุ โทโยฮิ โนะ ซูเมรามิโกโตะ*
* **บทที่ 26**: (จักรพรรดินีไซเม) *อาเมะ โทโยตาการะ อิกาชิ ฮิตาราชิ โนะ ฮิเมะ โนะ ซูเมรามิโกโตะ*
* **บทที่ 27**: (จักรพรรดิเท็นจิ) *อาเมะ มิโกโตะ ฮิรากาซูวาเกะ โนะ ซูเมรามิโกโตะ*
* **บทที่ 28**: (จักรพรรดิเท็มมุ บทที่หนึ่ง) *อามะ โนะ นูนากาฮาระ โอกิ โนะ มาฮิโตะ โนะ ซูเมรามิโกโตะ, คามิ โนะ มากิ*
* **บทที่ 29**: (จักรพรรดิเท็มมุ บทที่สอง) *อามะ โนะ นูนากาฮาระ โอกิ โนะ มาฮิโตะ โนะ ซูเมรามิโกโตะ, ชิโมะ โนะ มากิ*
* **บทที่ 30**: (จักรพรรดินีจิโต) *ทากามาโนฮาระ ฮิโรโนะ ฮิเมะ โนะ ซูเมรามิโกโตะ*

## กระบวนการรวบรวมข้อมูล

### ภูมิหลัง

เบื้องหลังการรวมรวมข้อมูล*นิฮงโชกิ*คือจักรพรรดิเท็มมุทรงมีพระราชกระแสรับสั่งให้ 12 คน (รวมเจ้าชายคาวาชิมะ) แก้ไขประวัติศาสตร์อันเก่าแก่ของจักรวรรดิ

*โชกุนิฮงงิ*ระบุไว้ในส่วนเดือนพฤษภาคม ค.ศ. 720 ว่า "先是一品舍人親王奉勅修日本紀。至是功成奏上。紀卅卷系圖一卷" แปลได้เป็น "จนถึงตอนนั้น เจ้าชายโทเนริได้รวบรวม *นิฮงงิ* ตามคำสั่งองค์จักรพรรดิ พระองค์รวบรวมเสร็จด้วยการส่งหนังสือประวัติศาสตร์ 30 เล่ม และหนังสือลำดับวงศ์ตระกูล 1 เล่ม"

### แหล่งข้อมูล

*นิฮงโชกิ*เป็นตำราที่สังเคราะห์จากเอกสารที่เก่ากว่า โดยเฉพาะบันทึกที่ถูกเก็บรักษาอย่างต่อเนื่องในราชสำนักยามาโตะตั้งแต่คริสต์ศตวรรษที่ 6 นอกจากนี้ยังมีเอกสารและคติชาวบ้านที่กลุ่มตระกูลผู้รับใช้ราชสำนักส่งมาด้วย ก่อนหน้า*นิฮงโชกิ* เคยมีตำรา*เท็นโนกิ*และ*คกกิ*ที่รวบรวมโดยเจ้าชายโชโตกุและโซงะ โนะ อูมาโกะ แต่ตำราเหล่านี้เก็บรักษาอยู่ในที่พำนักของโซงะ และถูกเผาทำลายในช่วงอุบัติการณ์อิชชิ

ผู้ร่วมเขียนงานอ้างถึงแหล่งข้อมูลต่าง ๆ ที่ไม่มีอยู่ในปัจจุบัน ข้อมูลเหล่านั้นได้แก่ เอกสารแพ็กเจสามอัน (*คูดาระ-กิ*, ฯลฯ) ใช้อ้างเพื่อวัตถุประสงค์ในการบันทึกเรื่องทางการทูตเป็นหลัก การวิจารณ์ตัวบทแสดงให้เห็นว่านักวิชาการที่หลบหนีการทำลายล้างอาณาจักรแพ็กเจไปที่ยามาโตะเป็นผู้เขียนประวัติศาสตร์เหล่านี้ และผู้เขียน*นิฮงโชกิ*พึ่งพาแหล่งข้อมูลเหล่านี้เป็นอย่างมาก สิ่งนี้ต้องนำมาพิจารณารายงานที่เกี่ยวข้องกับความสัมพันธ์ด้านข้อความที่อ้างถึงความเป็นศัตรูทางประวัติศาสตร์สมัยก่อนระหว่างอาณาจักรชิลลา, โคกูรยอ และแพ็กเจของเกาหลีโบราณ

แหล่งข้อมูลอื่น ๆ บางส่วนอ้างอิงโดยไม่ระบุชื่อเป็น *อารุฟูมิ* (一書; "เอกสารบางส่วน") เพื่อเก็บบันทึกสำรองไว้ใช้ในเหตุการณ์เฉพาะ

## อิทธิพล

เรื่องราวอูราชิมะ ทาโรถูกพัฒนาจากประโยคใน*นิฮงโชกิ* (รัชสมัยจักรพรรดิยูเรียกุ ปีที่ 22) ว่า มีเด็กที่อูราชิมะเดินทางมาที่โฮไรซังและเห็นสิ่งอัศจรรย์ เนื้อเรื่องต่อมารวมองค์ประกอบจากเรื่องเล็ก ๆ ที่มีชื่อเสียงของ "โชคของทะเลและโชคของเทือกเขา" (โฮเดริและโฮโอริ) ภายหลังเรื่องราวอูราชิมะถูกพัฒนาให้คล้ายกับเรื่องราวของริป แวน วินเกิล ดังนั้นหลายคนจึงถือว่าเป็นตัวอย่างแรกของการเดินทางข้ามเวลาในนิยาย

## อ้างอิง

## อ่านเพิ่ม

* Sakamoto, Tarō (1991). *The Six National Histories of Japan: Rikkokushi*. แปลโดย Brownlee, John S. Vancouver: University of British Columbia Press. ISBN 978-0-7748-0379-3.
* Brownlee, John S. (1991). *Political Thought in Japanese Historical Writing: From *Kojiki* (712) to Tokushi Yoron (1712)*. Waterloo, Ontario: Wilfrid Laurier University Press. ISBN 0-88920-997-9
* Brownlee, John S. (1997) *Japanese historians and the national myths, 1600–1945: The Age of the Gods and Emperor Jimmu*. Vancouver: University of British Columbia Press. ISBN 0-7748-0644-3 Tokyo: University of Tokyo Press. ISBN 4-13-027031-1

## แหล่งข้อมูลอื่น

### ข้อมูล*นิฮงงิ / นิฮงโชกิ*

* อิงจากฉบับแปลของแอสตัน:
	+ *Nihongi: Chronicles of Japan from the Earliest Times to A.D. 697*  – โดยทาง Wikisource. Searchable version of Aston's translation
	+ JHTI. "Nihon Shoki". *Japanese Historical Text Initiative*. UC Berkeley. สืบค้นเมื่อ 25 April 2018.: kanbun text vs. English translation (Aston's 1896 edition) in blocks. Search mode and browse mode. Images are from a 1785 printed edition.
	+ Excerpts at sacred-texts.com: The Nihongi Part 1, Part 2, Part 3, Part 4

* The Nihon Shoki Wiki Online English translations by Matthieu Felt
* (ในภาษาญี่ปุ่น) 『日本書紀』国史大系版 [Nihon Shoki – Kokushi Taikei edition]. *菊池眞一研究室 (Shinichi Kikuchi laboratory)* (ภาษาญี่ปุ่น). เก็บจากแหล่งเดิมเมื่อ 2023-12-11. สืบค้นเมื่อ 2024-06-16. [Based on The Revised Enhanced Kokushi Taikei edition, redacted with other editions]
* (ในภาษาญี่ปุ่น) *Nihon Shoki* Text (六国史全文) Downloadable lzh compressed file

### อื่น ๆ

* "Nihongi" . *New International Encyclopedia*. 1905.